ananddey/assamese-wiki-corpus huggingface dataset:
২৫ অক্টোবৰ

ঘটনাৱলী

১৯৪৭ - পাকিস্তানী অনুপ্ৰৱেশকাৰীয়ে কাশ্মীৰ আক্ৰমণ কৰে। কাশ্মীৰৰ মহাৰজা হৰি সিঙৰ সহায় প্ৰাৰ্থনা।
১৯৫১ - স্বাধীন ভাৰতৰ প্ৰথম লোকসভা নিৰ্বাচন আৰম্ভ হয়। নিৰ্বাচন প্ৰক্ৰিয়াৰ সামৰণি পৰে ১৯৫২ চনৰ ২১ ফেব্ৰুৱাৰীত।
১৯৭১ - চীন ৰাষ্ট্ৰসংঘৰ সদস্য হয় আৰু টাইৱান বহিষ্কৃত হয়।
১৯৭১ - বাংলাদেশৰ নেতা শ্বেখ মজিবুৰ ৰহমান পাকিস্তানী সেনাৰ হাতত বন্দী হয়।
১৯৯১ - বিবদমান অযোধ্যাৰ অধিগৃহীত মাটিত কোনো স্থায়ী নিৰ্মাণ যাতে নহয়, তাৰ ব্যৱস্থা ল'বলৈ উত্তৰ প্ৰদেশ চৰকাৰক এলাহাবাদ উচ্চ ন্যায়ালয়ে নিৰ্দেশ দিয়ে।
২০০৫ - আলফাই আলোচনাৰ বাবে গঠন কৰি দিয়া পি চি জি আৰু কেন্দ্ৰৰ মাজত প্ৰথমলানি আলোচনা অনুষ্ঠিত হয়।

জন্ম

১৮১১ - এভাৰিষ্ট গেল'ৱা, ফ্ৰান্সৰ গণিতজ্ঞ।
১৮৮১ - পাব্‌ল' পিকাছ', বিখ্যাত চিত্ৰশিল্পী।
১৮৯৬ - সুধালতা দুৱৰা, প্ৰথম অসমীয়া মহিলা স্নাতক।
১৯৩১ - ক্লাউছ ফাৰ্ডিনাণ্ড হেচেলমান, জাৰ্মান সামুদ্ৰিক বিশেষজ্ঞ আৰু জলবায়ু আৰ্হিবিদ।
১৯৩৪ - ৰবীন্দ্ৰ গুহ, বঙালী ভাষাত হাংৰি আন্দোলনৰ কবি, চুটিগল্পকাৰ, ঔপন্যাসিক আৰু প্ৰবন্ধকাৰ।
১৯৩৭ - সাৰদা ৰাজন আয়েংগাৰ, ভাৰতীয় নেপথ্য কণ্ঠশিল্পী।
১৯৪৫ - অপৰ্ণা সেন, ভাৰতীয় চলচ্চিত্ৰ পৰিচালিকা আৰু অভিনেত্ৰী।
১৯৫৬ - চালমা আগা, পাকিস্তানী কণ্ঠশিল্পী আৰু অভিনেত্ৰী।
১৯৭২ - ইস্থাৰ ডাফ্লো, ফ্ৰেন্স-আমেৰিকান অৰ্থনীতিবিদ।
১৯৮৭ - উমেশ যাদৱ, ভাৰতীয় ক্ৰিকেটাৰ।

মৃত্যু

১৪০০ - জিঅ'ফ্ৰে চচাৰ, ইংৰাজ কবি।
১৬৪৭ - ইভানজেলিষ্টা টৰিচেলি, ইটালীৰ পদাৰ্থবিদ।
২০১২ - যশপাল ভাট্টি, ভাৰতীয় কৌতুক শিল্পী, প্ৰযোজক আৰু পৰিচালক।
২০২১ - ৰবীন দেৱচৌধুৰী, ভাৰতীয় পুৰাতত্ত্ববিদ, লেখক, অধ্যাপক।

দিৱস

সশস্ত্ৰ বাহিনী দিৱস (ৰোমানিয়া)।
ধন্যবাদ জ্ঞাপন দিৱস (গ্ৰেনাডা)।

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা
চেহনাই

চেহনাই ভাৰতীয় উপমহাদেশত প্ৰচলিত এবিধ পাৰম্পৰিক সুষিৰ বাদ্য। ইয়াক সাধাৰণতে কাঠৰ পৰা তৈয়াৰ কৰা হয়। ইয়াৰ এটা মুৰত দুডাল দুটা ৰিডযুক্ত আৰু আনটো মুৰত ধাতু বা কাঠৰ চুপিৰ দৰে অংশ থাকে। চেহনাই ধ্বনিয়ে শুভ আৰু পবিত্ৰতাৰ অনুভূতি সৃষ্টি কৰে বুলি বিশ্বাস কৰা হয়। ইয়াৰ ফলত বিবাহ, শোভাযাত্ৰা আৰু মন্দিৰত ব্যাপকভাৱে চেহনাই ব্যৱহাৰ কৰা হয়। ইয়াক ৰাজহুৱা সংগীতানুষ্ঠানতো বজোৱা হয়। এইটো ৰাজকীয় দৰবাৰত বাদ্যযন্ত্ৰী সকলে ব্যৱহাৰ কৰা নটা বাদ্যৰ নউবাট বা পৰম্পৰাগত সংগতৰ অংশ আছিল। দক্ষিণ ভাৰতৰ নাদশ্বৰমৰ লগত চেহনাইৰ মিল আছে।

উৎপত্তি

চেহনাই ভাৰতত প্ৰচলিত আন এনিধ পাৰম্পৰিক সুষিৰ লোকবাদ্য পুংগীৰ পৰা বিকশিত হৈছে বুলি ভবা হয়। পুংগী সাধাৰণতে সাপৰ খেল দেখুৱা লোকসকলে ব্যৱহাৰ কৰে।

চেহনাইৰ উৎপত্তিৰ আন এক তত্ত্ব অনুসৰি ইয়াৰ নাম "সুৰ-নল" শব্দটোৰ অপভ্ৰংশ হৈ সৃষ্টি হৈছে। নল/নলি/নাড শব্দটো বহুতো ভাৰতীয় ভাষাত নলিকা বা ৰিড বুজাবলৈ ব্যৱহাৰ কৰা হয়। "সুৰ" শব্দটোৰ অৰ্থ হৈছে সুৰ বা সাংগীতিক ধ্বনি। ইয়াক বহুতো ভাৰতীয় সঁজুলিৰ নামৰ উপসৰ্গ হিচাপে ব্যৱহাৰ কৰা হয়। "সুৰ-নাল"ক পুৰণি পাৰ্চী সাম্ৰাজ্যৰ "সুৰনা/জুৰ্ণা" নামেৰে জনা গৈছিল। ইয়াৰ ফলত এই বাদ্য সমগ্ৰ মধ্য পূব আৰু পূব ইউৰোপত বিয়পি পৰে। ছচেহনাই সাধাৰণতে পৰম্পৰাগত উত্তৰ ভাৰতীয় বিবাহত বজোৱা হয়। কইনায়ে তেওঁৰ স্বামীৰ ঘৰলৈ পিতৃ-মাতৃৰ ঘৰ এৰি যোৱাৰ সৈতে চেহনাই জড়িত। কেতিয়াবা দুটা চেহনাই একেলগে বান্ধি বজোৱা হয়। ইয়াৰ ফলত ইয়াক প্ৰাচীন গ্ৰীক অলোৰ দৰে বাদ্যত পৰিণত হয়।

পশ্চিম ভাৰত আৰু উপকূলীয় কৰ্ণাটকত প্ৰচলিত চেহনাই সেই অঞ্চলৰ বাবে থলুৱা। চেহনাই বাদক সকল পশ্চিম উপকূলত গোৱান/কোঙ্কনি আৰু মন্দিৰৰ এক অবিচ্ছেদ্য অংশ আছিল। তেওঁলোকে বাদ্যযন্ত্ৰী সকলক ভাজন্ত্ৰী বুলিছিল আৰু মন্দিৰসমূহলৈ প্ৰদান কৰা সেৱাৰ বাবে তেওঁলোকক মাটি আৱণ্টন কৰা হৈছিল।

বৈশিষ্ট্য

এই নলীয়া বাদ্যবিধ লাহে লাহে তলৰ ফালৰ এটা মুৰৰ পৰা আনটো মুৰলৈ ঠেকৰ পৰা বিস্তৃত হয়। ইয়াত সাধাৰণতে ছয়ৰ পৰা নটা ফুটা থাকে। ইয়াত এবাৰত চাৰিগুণ ৰিড উডৱাইণ্ড হিচাপে পৰিচালিত হয়। বাদ্যবিধ আয়ত্ত কৰিবলৈ সংগীতজ্ঞজনে বিভিন্ন আৰু জটিল মুখমণ্ডলৰ পেশী আৰু আঙুলিৰ কৌশল নিয়োগ কৰিবলগীয়া হয়।

চেহনাইত দুটা অষ্টকৰ পৰিসৰ আছে। তলৰ মধ্য 'C'ৰ পৰা 'A' ট্ৰেবলেৰ ক্লিফৰ ওপৰৰ এটা ৰেখা অষ্টক পূৰ্ণ হয়। বৈজ্ঞানিক তীক্ষ্ণতা মাপন পদ্ধতিত এয়া A3 ৰ পৰা A5লৈ বিস্তৃত।

উল্লেখযোগ্য বাদ্যযন্ত্ৰীসকল

ওস্তাদ বিছমিল্লাহ খান
এছ. বলেশ
অনন্ত লাল
আলি আহমেদ হুছেইন খান
পণ্ডিত ৰঘুনাথ প্ৰসন্ন
পণ্ডিত ৰাজেন্দ্ৰ প্ৰসন্ন
পণ্ডিত লোকেশ আণ্ড

চিত্ৰ বিথিকা

টোকা

তথ্য উৎস

শ্ৰেণী:বাদ্যযন্ত্ৰ
নাজী জাৰ্মানী

নাজী জাৰ্মানী বা তৃতীয় ৰাইচ আছিল এডলফ হিটলাৰৰ নেতৃত্বত জাৰ্মানীৰ এক একনায়কত্ববাদী শাসন, যি ১৯৩৩ চনৰ পৰা ১৯৪৫ চনলৈ স্থায়ী আছিল। এই সময়ছোৱাত ৰাষ্ট্ৰীয় সমাজবাদী জাৰ্মান কৰ্মী পাৰ্টি (NSDAP)য়ে ৱেইমাৰ গণৰাজ্যৰ পৰিসমাপ্তি ঘটাই জাৰ্মান ৰাষ্ট্ৰক এক কেন্দ্ৰীয়ভাৱে নিয়ন্ত্ৰিত, একদলীয় ফাচিষ্ট শাসনত পৰিণত কৰিছিল।

১৯৩৩ চনত হিটলাৰ চ্যান্সেলৰ নিযুক্ত হোৱাৰ পাছত, ২৩ মাৰ্চত গৃহীত "এনেবলিং আইন"ৰ জৰিয়তে তেওঁৰ চৰকাৰে ৰাইষ্টাগৰ অনুমতি নেলগাকৈ আইন প্ৰণয়নৰ ক্ষমতা লাভ কৰে। ১৯৩৪ চনত ৰাষ্ট্ৰপতি পল ফন হিণ্ডেনবাৰ্গৰ মৃত্যুৰ পিছত হিটলাৰে নিজকে ফুৰাৰ হিচাপে ঘোষণা কৰে।

নাজী শাসন ব্যৱস্থাৰ কেন্দ্ৰস্থলে আছিল আৰ্য জাতি-ভিত্তিক বৰ্ণবাদী মতবাদ। তেওঁলোকে জাৰ্মাণিক জনগোষ্ঠীসমূহক "মাষ্টাৰ ৰেচ" হিচাপে গণ্য কৰিছিল আৰু ইহুদী, ৰোমানী, স্লাভ, সমকামী, ৰাজনৈতিক বিৰোধী, কমিউনিষ্ট, যিহোৱাৰ সাক্ষী আদিক "অবাঞ্চিত" বুলি গণ্য কৰি বন্দী, বিতাড়ন, বা হত্যা কৰিছিল। এই বৰ্ণবাদী নীতিবোৰে শেষ পৰ্যন্ত হ'ল'কাষ্টলৈ আগবঢ়ে, য'ত প্ৰায় ৬ নিযুত ইহুদীক হত্যা কৰা হৈছিল।

অৰ্থনৈতিকভাৱে, নাজী চৰকাৰে গ্ৰেট ডিপ্ৰেছনৰ পৰা উত্তৰণৰ বাবে ৰাজহুৱা কামৰ প্ৰকল্প (অটোবানসহ), বৃহৎ সামৰিক ব্যয় আৰু গোপন পুনৰ অস্ত্ৰসজ্জা আৰম্ভ কৰিছিল। ইয়াৰ ফলত বেকাৰত্ব ব্যাপকভাৱে হ্ৰাস পায় আৰু জনসাধাৰণৰ সমৰ্থন লাভ কৰে।

১৯৩৮ চনত জাৰ্মানীয়ে অষ্ট্ৰিয়াক সংযুক্ত (Anschluss) কৰে আৰু চেকোস্লোভাকিয়াৰ চুডেটেনলেণ্ড অঞ্চল দখল কৰে। ১৯৩৯ চনত ছোভিয়েট ইউনিয়নৰ সৈতে অ-আগ্ৰাসন চুক্তি স্বাক্ষৰ কৰি পোলেণ্ড আক্ৰমণ কৰাৰ লগে লগে দ্বিতীয় বিশ্বযুদ্ধ আৰম্ভ হয়।

হিটলাৰৰ পৰাজয় মানি লোৱা অস্বীকাৰৰ ফলত ১৯৪৫ চনৰ শেষৰ ফালে জাৰ্মানীৰ অভ্যন্তৰীণ ধ্বংসত পৰিণত হয়। ৩০ এপ্ৰিলত হিটলাৰে আত্মহত্যা কৰে আৰু ৮ মে'ত জাৰ্মানীয়ে নিঃশৰ্ত আত্মসমৰ্পণ কৰে। যুদ্ধৰ পিছত নুৰেমবাৰ্গ বিচাৰত বহু নাজী নেতাক যুদ্ধঅপৰাধৰ বাবে বিচাৰ কৰা হয়।

নাম

"নাজী জাৰ্মানী" আৰু "তৃতীয় ৰাইচ" শব্দদ্বয় সাধাৰণভাৱে এই সময়ছোৱাৰ বাবে ব্যৱহৃত হয়। এই "তৃতীয় ৰাইচ" শব্দটো আৰ্হাৰ ম'লাৰ ভান ডেন ব্ৰুকৰ ১৯২৩ চনৰ গ্ৰন্থ Das Dritte Reich-ত প্ৰথমে দেখা যায়, য'ত পবিত্ৰ ৰোমান সাম্ৰাজ্যক "প্ৰথম ৰাইচ" আৰু জাৰ্মান সাম্ৰাজ্যক "দ্বিতীয় ৰাইচ" হিচাপে বৰ্ণনা কৰা হৈছিল।

তথ্যসূত্ৰ

শ্ৰেণী:ইতিহাস
পোলেন বৰকটকী

পোলেন বৰকটকী (জন্ম: ২০ অক্টোবৰ ১৯৪২) এগৰাকী বিশিষ্ট অসমীয়া ঔপন্যাসিক আৰু গল্পকাৰ। তেওঁ সাহিত্যৰ লগতে অসম চৰকাৰৰ জলসিঞ্চন বিভাগত মুখ্য অভিযন্তা হিচাপেও কৰ্মৰত আছিল।

জন্ম আৰু শিক্ষা

পোলেন বৰকটকীৰ জন্ম ১৯৪২ চনৰ ২০ অক্টোবৰত তিনিচুকীয়াত হৈছিল। তেওঁ ১৯৫৯ চনত চামতা হাইস্কুলৰ পৰা মেট্ৰিক, ১৯৬১ চনত কটন কলেজৰ পৰা পি.ইউ. উত্তীৰ্ণ হয় আৰু ১৯৬৫ চনত যোৰহাট অভিযান্ত্ৰিক মহাবিদ্যালয়ৰ পৰা চিভিল ইঞ্জিনিয়াৰিঙত স্নাতক ডিগ্ৰী লাভ কৰে।

কৰ্মজীৱন

ইঞ্জিনিয়াৰিঙৰ স্নাতক ডিগ্ৰী অৰ্জনৰ পাছত তেওঁ অসম চৰকাৰৰ জলসিঞ্চন বিভাগত কৰ্মজীৱন আৰম্ভ কৰে। ২০০০ চনত বিভাগটোৰ মুখ্য অভিযন্তা হিচাপে অৱসৰ গ্ৰহণ কৰে।

সাহিত্যজীৱন

উপন্যাস

এজন দধীচিৰ অন্বেষণত (১৯৭৩)
শিকলি (১৯৮১)
দুঃসময়ৰ গান (১৯৯৬)
ফগ্লু (২০০১)

গল্পসংকলন

মানুহৰ দান (২০০১)

তথ্য উৎস

কথা বৰেণ্য ১০০, সম্পাদক: শোণিত বিজয় দাস আৰু মুনীন বায়ন, কথা প্ৰকাশন, গুৱাহাটী, প্ৰথম প্ৰকাশ: ২০০৬

শ্ৰেণী:জীৱিত ব্যক্তি
শ্ৰেণী:অসমীয়া ঔপন্যাসিক
শ্ৰেণী:অসমীয়া গল্পকাৰ
বাঁকৰ পুতেক

বাঁকৰ পুতেক ২০১২ চনত মুক্তিপ্ৰাপ্ত এখন অসমীয়া কথাছবি। ছবিখনৰ প্ৰযোজক অমল বৰুৱা আৰু পৰিচালক চন্দ্ৰ মুদৈ। প্ৰচলিত জন বিশ্বাসৰ ওপৰত ভিত্তি কৰি এই ছবিখনৰ কাহিনী ভাগ আগবাঢ়িছে।

কাহিনী

বাঁক অসমীয়া জনবিশ্বাসত পানীত বাস কৰা এবিধ অপদেৱতা বুলি কোৱা হয়। এই অপদেৱতাই মাছ খায় ভাল পায়, আৰু সুযোগ বুজি কোনো ব্যক্তিক হত্যা কৰি তেখেতৰ ৰূপ ল'ব পাৰে বুলি বিশ্বাস কৰা হয়। ছবিৰ নায়ক পোৱালক বাঁকে হত্যা কৰি পোৱালৰ ৰূপ লৈ নায়িকা পদ্মাৰ লগত যুগ্মজীৱন পতা বুলি ৰাইজে সন্দেহ কৰে। সেই সন্দেহৰ ভিত্তিতে পোৱাল আৰু পদ্মাৰ সন্তানক সকলোৱে বাঁকৰ পুতেক বুলি কয়। পদ্মা আৰু পোৱালে সমাজৰ পৰা লাঞ্ছনা সহ্য কৰিবলগীয়া হয়। ছবিখনত যথেষ্ট পৰিমাণে স্পেছিয়েল এফেক্ট ব্যৱহাৰ কৰা হৈছে। মৰিগাঁও আৰু আশ-পাশৰ ভিতৰুৱা অঞ্চলত ছবিখনৰ চিত্ৰগ্ৰহণ কৰা হৈছিল। চিত্ৰগ্ৰহণৰ বাবে দুটাকৈ কেমেৰা ব্যৱহাৰ কৰা হয়। এটা 'ৰেড কেমেৰা' আৰু এটা 'ষ্টেডি কেম'। ৰেড কেমেৰা নিয়ন্ত্ৰণত আছিল মুম্বাইৰ সত্য প্ৰকাশ ৰাউথ, আৰু 'ষ্টেডি কেম'ৰ নিয়ন্ত্ৰণ কৰিছিল মুম্বাই স্থিত অসমীয়া যুৱক বেদান্ত চমুৱাই। এইখন ছবিতে প্ৰথম বাৰৰ বাবে অসমীয়া ছবিত 'ষ্টেডি কেম' ব্যৱহাৰ কৰা হৈছে। এই বিবৃতিত তেখেতে ২৪-টা মিল আৰু ৩-টা অমিল দেখুৱাই, বাঁকৰ পুতেকৰ কাহিনী শতকৰা ৮০%-ই 'বাঁক' গল্পটোৰপৰা লোৱা বুলি কয়। এই বিবৃতি সমৰ্থন কৰি ২২ মাৰ্চ তাৰিখে ডাঃ সান্ত্বনা বৰদলৈয়ে 'আমাৰ অসম' বাতৰিকাকততে আন এখন পত্ৰ প্ৰকাশ কৰে।

অভিনয়ত

আকাশদীপ
আঙুৰলতা ডেকা
ৰাগ ঐনিতম
অমল বৰুৱা
প্ৰসেনজিত বৰুৱা
অজিত নাথ
হেমেন কাকতী
সুদৰ্শন বৰুৱা
ৰঞ্জনজ্যোতি দত্ত
মনিকা দাস
পুষ্পেন্দু নাথ
সুশীলা কোঁৱাৰ
মহী বৰা
সমীৰণ বৰুৱা
সীমান্ত ঠাকুৰীয়া

কলা-কুশলী

সম্পাদনা: প্ৰাঞ্জুল কাশ্যপ (জ্যোতি চিত্ৰবন)
সংগীত পৰিচালক: চন্দ্ৰ মুদৈ আৰু ড॰ হিতেশ বৰুৱা
মুখ্য সহকাৰী পৰিচালক: মনীষ দাস
সহকাৰী পৰিচালক: নয়ন মেধি, দিব্যজ্যোতি
সহকাৰী সংগীত পৰিচালক: অজয় ফুকন
নৃত্য পৰিচালক: উদয় শংকৰ
কলা নিৰ্দেশক: জ্যোতিশংকৰ ভট্টাচাৰ্য
পোছাক: মনিকা বৰুৱা
লোকেছন ছাউণ:দেববত চলিহা
প্ৰযোজনা নিয়ন্ত্ৰক: প্ৰসেনজিত বৰুৱা (লাটু)

সংগীতৰ কণ্ঠ

জুবিন গাৰ্গ
প্ৰিয়ংকা ভৰালী
তৰালী শৰ্মা

তথ্য উৎস

শ্ৰেণী:২০১২ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
নিংনি ভাৱৰীয়া

নিংনি ভাৱৰীয়া বা নিংনি ভাউৰা (জন্ম:১৮৩৫ - মৃত্যু:১৯১৫) বৰপেটা অঞ্চলৰ এজন স্বভাৱ কবি আৰু ৰচিক ভাৱৰীয়া। নিংনিৰ কাৰ্য্য-কলাপ আৰু মুখে মুখে ৰচা ধেমেলীয়া পদ্যই ৰাইজক হাঁহিৰ খোৰাক যোগাইছিল। নিংনি ভাৱৰীয়াৰ একো-একোটা এনে কাৰ্য্যক 'ৰহস্য' বুলি জনা যায়। কিম্বদন্তী স্বৰূপে বৰপেটা অঞ্চলত প্ৰচলিত নিংনি ভাৱৰীয়াৰ ৰহস্যসমূহৰ কিছু অংশক সংগ্ৰহীত কৰি পুথি আকাৰে প্ৰথমে ছপাই উলিয়ায় হাউলীৰ যাদব চন্দ্ৰ দাসে।

নিংনি ভাৱৰীয়াৰ পৰিচয়

নিংনি ভাৱৰীয়া বৰপেটাৰ মাজৰহাটী অঞ্চলৰ মানুহ আছিল। তেওঁৰ পিতৃৰ নাম হৈছে আনন্দি। আনন্দি লক্ষণা ওজাৰ বংশধৰ আছিল।। তেখেতৰ জীয়েক-পুতেকৰ ফালৰ বংশধৰ সকল এতিয়াও আছে।

নিংনি ভাৱৰীয়াৰ ৰহস্যৰ সংখ্যা

যাদৱ চন্দ্ৰ দাসৰ নিংনি ভাৱৰীবাৰ ৰহস্যত সৰ্বমুঠ ২৮-টা ঘটনা বৰ্ণিত হৈছে। লেখকৰ মতে নিংনি ভাৱৰীয়াৰ নামত প্ৰচলিত আৰু বহুতো এনে ঘটনা আছিল, যিবোৰ তেখেতে সম্পূৰ্ণ ৰূপে সংগ্ৰহ কৰিব নোৱাৰিলে।

নিংনি ভাৱৰীয়াৰ কাহিনী ভিত্তিক ছবি

নব্বৈৰ দশকত প্ৰথমে গুৱাহাটী দূৰদৰ্শন কেন্দ্ৰৰ যোগেদি নিংনি ভাৱৰীয়াৰ ৰহস্য নামে এখন ধাৰাবাহিক প্ৰদৰ্শন কৰা হৈছিল।

বৰ্তমান ৰং দূৰদৰ্শন কেন্দ্ৰৰ যোগে নিংনি ভাউৰাৰ কথা নামে আন এখন ধাৰাবাহিক প্ৰদৰ্শিত হৈ আছে।

তথ্য সংগ্ৰহ

শ্ৰেণী:অসমৰ ব্যক্তি
অমিতা আগৰৱাল

অমিতা আগৰৱাল এগৰাকী ভাৰতীয় ক্লিনিকেল ইমিউন’লজিষ্ট, বাত বিশেষজ্ঞ আৰু লক্ষ্ণৌৰ সঞ্জয় গান্ধী স্নাতকোত্তৰ চিকিৎসা বিজ্ঞান প্ৰতিষ্ঠানৰ ক্লিনিকেল ইমিউন’লজী আৰু বাতবিজ্ঞান বিভাগৰ অধ্যাপক আৰু মুৰব্বী। অটোইম্যুন বাত ৰোগৰ অধ্যয়নৰ বাবে পৰিচিত আগৰৱাল ভাৰতীয় চিকিৎসা গৱেষণা পৰিষদৰ শকুন্তলা আমিৰ চান্দ বঁটা লাভ কৰা আৰু ভাৰতৰ ৰাষ্ট্ৰীয় বিজ্ঞান একাডেমী, ৰাষ্ট্ৰীয় চিকিৎসা বিজ্ঞান একাডেমী আৰু ৰাষ্ট্ৰীয় চিকিৎসা একাডেমীৰ নিৰ্বাচিত ফেলো বিজ্ঞানী। ভাৰত চৰকাৰৰ জৈৱ প্ৰযুক্তি বিভাগে ২০০৪ চনত জৈৱ বিজ্ঞানলৈ আগবঢ়োৱা অৱদানৰ বাবে ভাৰতীয় বিজ্ঞানৰ অন্যতম উচ্চতম বঁটা কেৰিয়াৰ ডেভেলপমেণ্টৰ বাবে ৰাষ্ট্ৰীয় জৈৱ বিজ্ঞান বঁটা প্ৰদান কৰে।

জীৱনী

১৯৬০ চনত জন্মগ্ৰহণ কৰা অমিতা আগৰৱালাই দিল্লীৰ অল ইণ্ডিয়া ইনষ্টিটিউট অৱ মেডিকেল ছায়েন্সৰ পৰা চিকিৎসা বিজ্ঞানৰ এম বি বি এছ ডিগ্ৰীৰ লগতে স্নাতকোত্তৰ ডিগ্ৰী (আভ্যন্তৰীণ চিকিৎসা বিজ্ঞানত এম ডি) লাভ কৰে আৰু ইয়াৰ পিছত সঞ্জয় গান্ধী স্নাতকোত্তৰ চিকিৎসা বিজ্ঞান প্ৰতিষ্ঠান (এছজিপিজিআই)ৰ পৰা ক্লিনিকেল ইমিউন’লজীত ডি এম ডিগ্ৰী লাভ কৰে। ১৯৯৬ চনত এছজিপিজিআইত অধ্যাপকৰ সদস্য হিচাপে তেওঁৰ কৰ্মজীৱন আৰম্ভ হয় আৰু তেওঁ ক্লিনিকেল ইমিউন'লজী আৰু বাতবিজ্ঞান বিভাগৰ অধ্যাপিকা আৰু মুৰব্বীৰ পদত অধিষ্ঠিত। ইয়াৰ মাজতে ১৯৯৫ চনত ৰয়েল মেলবৰ্ণ হাস্পতালত এপ্লাৰ ফেল’শ্বিপত আৰু ইউনিভাৰ্চিটি অৱ ওকলাহোমা হেল্থ ছায়েন্স চেণ্টাৰত জৈৱ প্ৰযুক্তি বিভাগৰ পৰা গৱেষণামূলক সহযোগিতাত বাত বিজ্ঞানৰ উন্নত প্ৰশিক্ষণ লাভ কৰে। ইয়াৰ উপৰিও তেওঁ আমেৰিকাৰ আটলাণ্টাৰ চেণ্টাৰ ফৰ ডিজিজ কণ্ট্ৰল এণ্ড প্ৰিভেনচনত প্ৰশিক্ষণ লৈছে। যিটো প্ৰাথমিক ইমিউন'ডেফিচিয়েন্সি (PID)ৰ বিৰুদ্ধে যুঁজিবলৈ স্থাপিত আন্তৰ্জাতিক সংস্থা।ভাৰতৰ পিআইডি সুবিধাসমূহৰ বাবে তেওঁ অন্যতম সম্পদ ব্যক্তি। তেওঁ ভাৰতীয় বাতবিষ সংস্থাৰ সভানেত্ৰী পদত অধিষ্ঠিত হৈ আহিছে। শিশু বাতবিজ্ঞান আন্তৰ্জাতিক পৰীক্ষা সংস্থাৰ ভাৰতৰ বাবে ৰাষ্ট্ৰীয় সমন্বয়কও আছিল।

বঁটা-সন্মান

অটো-ইমিউন বাত ৰোগৰ অধ্যয়নৰ বাবে ১৯৯৮ চনত ভাৰতীয় চিকিৎসা গৱেষণা পৰিষদৰ শকুন্তলা আমিৰ চান্দ বঁটা লাভ কৰে আৰু ২০০১ চনত আইচিএমআৰে তেওঁক পুনৰ ডাঃ কমলা মেনন বঁটাৰে সন্মানিত কৰে। ভাৰত চৰকাৰৰ জৈৱ প্ৰযুক্তি বিভাগে তেওঁক ২০০৪ চনত ভাৰতীয় বিজ্ঞানৰ অন্যতম সৰ্বোচ্চ বঁটা কেৰিয়াৰ বিকাশৰ বাবে ৰাষ্ট্ৰীয় জৈৱ বিজ্ঞান বঁটা প্ৰদান কৰে। তেওঁ আগবঢ়োৱা বঁটা বক্তৃতাসমূহৰ ভিতৰত আছে ইণ্ডিয়ান এছ'চিয়েচন অৱ ৰিউমেট'লজিৰ জাইডাছ অ'ৰেচন (২০০২), এছ'চিয়েচন অৱ ফিজিচিয়ানছ অৱ ইণ্ডিয়াৰ ডাঃ ক'এলহো মেম'ৰিয়েল লেকচাৰ (২০০৫) আৰু আইচিএমআৰৰ ক্ষানিকা অ'ৰেচন (২০০৫)। ভাৰতৰ ৰাষ্ট্ৰীয় বিজ্ঞান একাডেমীয়ে ২০১৩ চনত তেওঁক ফেলো হিচাপে নিৰ্বাচিত কৰে আৰু ২০১৪ চনত তেওঁ ৰাষ্ট্ৰীয় চিকিৎসা বিজ্ঞান একাডেমীৰ নিৰ্বাচিত ফেল'শ্বিপ লাভ কৰে।

তথ্য সূত্ৰ

শ্ৰেণী:বিজ্ঞানী
শ্ৰেণী:চিকিৎসা বিজ্ঞান
শ্ৰেণী:ভাৰতীয় নাৰী
শ্ৰেণী:জীৱিত ব্যক্তি
শ্ৰেণী:বিংশ শতিকাৰ ভাৰতীয় মহিলা বিজ্ঞানী
ৰুবী ৰাণা

ৰুবী ৰাণা (নেপালী: रुबी राणा; ইংৰাজী: Ruby Rana; জন্ম: ১৯৭২) এগৰাকী নেপালী মডেল, অভিনেত্ৰী, উদ্যোগী আৰু সৌন্দৰ্য প্ৰতিযোগিতাৰ খিতাপধাৰী। ১৯৯৪ চনত তেওঁ পোনপ্ৰথমবাৰৰ বাবে অনুষ্ঠিত মিছ নেপাল প্ৰতিযোগিতাত অংশগ্ৰহণ কৰি মিছ নেপালৰ মুকুট পিন্ধিছিল। তেওঁ নেপালৰ সৌন্দৰ্য প্ৰতিযোগিতাৰ ইতিহাসত বিশেষ স্থান দখল কৰিছে, কিয়নো মিছ নেপাল প্ৰতিযোগিতা আৰম্ভ হোৱাৰ লগে লগে তেওঁ প্ৰথম বিজয়ী হিচাপে পৰিচিত হয়।

ৰুবী ৰাণাই ১৯৯৪ চনত মিছ বীৰগঞ্জ প্ৰতিযোগিতাত বিজয়ী হোৱাৰ পিছত মিছ নেপাল প্ৰতিযোগিতাত অংশগ্ৰহণ কৰিছিল। মিছ নেপালৰ মুকুট লাভ কৰাৰ পাছত তেওঁ আন্তঃৰাষ্ট্ৰীয় মঞ্চত নেপালক প্ৰতিনিধিত্ব কৰি মিছ ৱৰ্ল্ড ১৯৯৪ প্ৰতিযোগিতাত অংশগ্ৰহণ কৰে। ইয়াৰ ফলত তেওঁ নেপালৰ সৌন্দৰ্য প্ৰতিযোগিতাৰ ক্ষেত্ৰত অন্যতম অগ্ৰণী মুখ হিচাপে পৰিচিতি লাভ কৰে।

জীৱনী

ৰুবী ৰাণাৰ জন্ম ১৯৭২ চনৰ ২২ ছেপ্টেম্বৰত নেপালৰ কাঠমাণ্ডু চহৰত হৈছিল। সৰুৰেপৰা তেওঁ মডেলিং আৰু ফেশ্বন জগতৰ সৈতে জড়িত আছিল। মিছ নেপাল খিতাপ লাভ কৰাৰ পাছত তেওঁ নেপালত মডেলিং আৰু বিনোদন জগতত সক্ৰিয় ভূমিকা পালন কৰে।

তেওঁ টেলিভিছন অনুষ্ঠানতো জড়িত আছিল। তেওঁ আমেৰিকাৰ নেক্সট টপ মডেলৰ নেপালী সংস্কৰণ মেগা মডেলৰ প্ৰথম ছিজনৰ এগৰাকী বিচাৰক হিচাপে দায়িত্ব পালন কৰিছিল। এই অনুষ্ঠানটো নেপালত উদীয়মান মডেলসকলৰ বাবে এক গুৰুত্বপূৰ্ণ মঞ্চ হিচাপে পৰিগণিত হৈছিল।

অভিনয় জীৱন

ৰুবী ৰাণাই কিছুমান নেপালী চলচ্চিত্ৰতো অভিনয় কৰিছে। তেওঁ ২০১৪ চনৰ নেপালী একচন চিনেমা হাচিয়াত ৰাজেশ হমাল, অনুপ বিক্ৰম শাহী আৰু হেমা শ্ৰেষ্ঠৰ সৈতে অভিনয় কৰিছিল। ইয়াত তেওঁ সহযোগী চৰিত্ৰত অভিনয় কৰিছিল আৰু ছবিখনে একচনধৰ্মী কাহিনীৰ বাবে জনপ্ৰিয়তা লাভ কৰিছিল।

পিছত তেওঁ ২০১৮ চনৰ ৰোমাণ্টিক চিনেমা ইণ্টু মিণ্টু লণ্ডনমাতো এটা সহযোগী চৰিত্ৰত অভিনয় কৰিছিল। এই চলচ্চিত্ৰখন নেপালী ৰোমাণ্টিক ছবিৰ ভিতৰত জনপ্ৰিয় হিচাপে পৰিচিত।

চলচ্চিত্ৰপঞ্জী

চলচ্চিত্ৰ

+
বছৰ
শীৰ্ষক
ধৰণ
২০১৪
হাচিয়া
একচন
২০১৮
ইণ্টু মিণ্টু লণ্ডনমা
ৰোমাণ্টিক

টেলিভিছন

বছৰ
শীৰ্ষক
ছিজন
চৰিত্ৰ
ধৰণ
২০০৮
মেগা মডেল
১
বিচাৰক
ৰিয়েলিটি শ্ব’

ব্যক্তিগত জীৱন

১৯৯৬ চনত তেওঁ প্ৰাক্তন সেনা বিষয়া প্ৰজয় বিক্ৰম শাহৰ সৈতে বিবাহপাশত আবদ্ধ হয়। বিবাহৰ পিছতো তেওঁ মডেলিং, উদ্যোগ আৰু সমাজসেৱামূলক কাৰ্যকলাপত জড়িত থাকে।

তথ্যসূত্ৰ

শ্ৰেণী:নেপালী চলচ্চিত্ৰৰ অভিনেত্ৰী
শ্ৰেণী:মডেল
শ্ৰেণী:সৌন্দৰ্য প্ৰতিযোগী
কাৰ্ল মাৰ্ক্স

কাৰ্ল হেনৰিখ মাৰ্ক্স (; ৫ মে' ১৮১৮ – ১৪ মাৰ্চ ১৮৮৩) এজন জাৰ্মান দাৰ্শনিক, অৰ্থনীতিবিদ, ইতিহাসবিদ, সমাজবিজ্ঞানী, ৰাজনৈতিক তত্ত্ববিদ, সাংবাদিক আৰু সমাজতান্ত্ৰিক বিপ্লৱী আছিল। অৰ্থনীতিৰ ক্ষেত্ৰত মাৰ্ক্সৰ কামে মূল্যৰ শ্ৰম তত্ত্বৰ ভিত্তি স্থাপন কৰিছিল, আৰু পৰৱৰ্তী অৰ্থনৈতিক চিন্তাধাৰাৰ বহুখিনি প্ৰভাৱ পেলাইছিল। জীৱনকালত তেওঁ অসংখ্য গ্ৰন্থ প্ৰকাশ কৰিছিল। ইয়াৰ ভিতৰত আটাইতকৈ উল্লেখযোগ্য গ্ৰন্থ হৈছে: দ্য কমিউনিষ্ট মেনিফেষ্টো (১৮৪৮) আৰু দাস কেপিটেল (১৮৬৭–১৮৯৪)।

উদ্ধৃতিসমূহ

কমিউনিষ্ট বিপ্লৱত শাসক শ্ৰেণী কঁপি উঠক। নিজৰ শিকলিডালৰ বাহিৰে হেৰুৱাবলৈ শ্ৰমিক শ্ৰেণীৰ আন একো নাই। জয় কৰিবলৈ আছে এখন পৃথিৱী। বিশ্বৰ শ্ৰমিকসকল, ঐক্যবদ্ধ হ‌ওক।
আনৰ গুণ প্ৰশংসা কৰি সময় নষ্ট নকৰিবা, আনৰ গুণক নিজৰ কৰিবলৈ চেষ্টা কৰা৷
যুক্তি সদায় আছিল, কিন্তু সদায় যুক্তিবাদী ৰূপত নহয়।
এটা ভূতে ইউৰোপক খেদি ফুৰিছে; কমিউনিজমৰ ভূত।
কমিউনিজমৰ তত্ত্বটোক এটা বাক্যত সামৰি ল’ব পাৰি: ব্যক্তিগত সম্পত্তিৰ বিলুপ্তি।
এজন পুৰুষ পুনৰ শিশু হ’ব নোৱাৰে, নহ’লে তেওঁ শিশুসুলভ হৈ পৰে।
প্ৰয়োজন নোহোৱাকৈ কোনো উৎপাদন নহয়। কিন্তু উপভোগে প্ৰয়োজনীয়তাক পুনৰুৎপাদন কৰে।
যোগান আৰু চাহিদাই নিৰন্তৰভাৱে সামগ্ৰীৰ মূল্য নিৰ্ধাৰণ কৰে; কেতিয়াও, বা কেৱল কাকতলীয়াকৈ ভাৰসাম্য ৰক্ষা নকৰে। কিন্তু উৎপাদনৰ ব্যয়ে ইয়াৰ ফালৰ পৰা যোগান আৰু চাহিদাৰ দোলন নিৰ্ধাৰণ কৰে।
প্ৰতিটো পণ্যই নিজৰ সমতুল্য সামগ্ৰীৰ বাবে আন কোনোবা পণ্য বাছি ল’বলৈ বাধ্য হয়।
ভৌতিক বস্তুৰ মাজত এটা শাৰীৰিক সম্পৰ্ক আছে। কিন্তু পণ্যৰ ক্ষেত্ৰত ই বেলেগ।
ধৰ্মীয় জগতখন মাথোঁ বাস্তৱ জগতৰ প্ৰতিফলন।
যিসকল ইতিহাসৰ সৈতে সামান্যভাৱেও পৰিচিত, তেওঁলোকে জানে যে নাৰী জাগৰণ নোহোৱাকৈ কোনো মহান সমাজ বিপ্লৱ নহয়৷ সমাজত নাৰীৰ স্থানেৰেহে সামাজিক প্ৰগতি সঠিকভাৱে নিৰূপণ কৰিব পাৰি৷
ধন হৈছে বিনিময়ৰ কালছোৱাত প্ৰয়োজনীয়তাৰ পৰা গঠিত এটা স্ফটিক, য’ত শ্ৰমৰ বিভিন্ন উৎপাদনক কাৰ্যতঃ ইটোৱে সিটোৰ সৈতে সমান কৰা হয় আৰু এইদৰে অনুশীলনৰ দ্বাৰা পণ্যলৈ ৰূপান্তৰিত কৰা হয়।
মানৱ সমাজৰ উৎপত্তি আৰু ক্ৰমবিৱৰ্তনৰ লগত শিল্প-সাহিত্যৰ উদ্ভৱ আৰু পৰিৱৰ্তন ঐতিহাসিকভাবে সত্য৷
আধুনিক সমাজত মৌলিক পৰিৱৰ্তনত শ্ৰমিক শ্ৰেণীয়ে নিৰ্ণয়কাৰী ভূমিকা পালন কৰিব লাগিব ৷

উত্‍স

বাহ্যিক সংযোগ

শ্ৰেণী:দাৰ্শনিক
শ্ৰেণী:জাৰ্মানীৰ ব্যক্তি
শ্ৰেণী:মৃত ব্যক্তি
শ্ৰেণী:ইতিহাসবিদ
নতুনেৰ গান

]], গানটোৰ ৰচক তথা সুৰকাৰ

নতুনেৰ গান (, ) হ'ল ১৯২৯ চনত বাংলাদেশৰ জাতীয় কবি কাজী নজৰুল ইছলামৰ দ্বাৰা ৰচিত তথা সুৰাৰোপিত সন্ধ্যা কাব্যগ্ৰন্থৰ অন্তৰ্গত এটা গান। দাদৰা তালৰ এই সংগীতটো ১৯৭২ চনৰ ১৩ জানুৱাৰীত অনুষ্ঠিত বাংলাদেশৰ তৎকালীন মন্ত্ৰীসভাৰ প্ৰথম বৈঠকত বাংলাদেশৰ ৰণ-সংগীত হিচাপে নিৰ্বাচন কৰা হয়। বাংলাদেশৰ যিকোনো সামৰিক অনুষ্ঠানত এই গানটোৰ প্ৰথম ২১ শাৰী যন্ত্ৰসংগীতত বজোৱা হয়। “নতুনেৰ গান” শিৰোনামাত গানটো শিক্ষা কাকতত প্ৰথমে প্ৰকাশিত হয়। তাৰ পাছত সন্ধ্যা কাব্যগ্ৰন্থৰ অন্তৰ্ভুক্ত হয়। দ্যা ডেইলি ষ্টাৰে এই গানটোক জাতীয় মিলিটাৰী গান হিচাপে স্বীকৃতি দিছে।

ইতিহাস

১৯২৮ চনৰ ফেব্ৰুৱাৰী মাহৰ প্ৰথম সপ্তাহত নজৰুল মুছলিম সাহিত্য সমাজৰ দ্বিতীয় বাৰ্ষিক সন্মিলনত অংশগ্ৰহণ কৰাৰ উদ্দেশ্যে ঢাকালৈ আহে। ঢাকাত ছৈয়দ আবুল হোছেইনৰ বাসভৱনত থকা সময়ছোৱাত নজৰুলে এই গানটো ৰচনা কৰে।

গীতৰ কথা

বাংলা:

অসমীয়া লিপি:

ইংৰাজী অনুবাদ:

ক'ৰাছ:
বাংলা:

অসমীয়া লিপি:

ইংৰাজী অনুবাদ:

লগতে চাওক

আমাৰ সোনাৰ বাংলা

তথ্য সংগ্ৰহ

বাহ্যিক সংযোগ

Prime Minister's Office, Government of the People's Republic of Bangladesh

শ্ৰেণী:বাংলাদেশ
শ্ৰেণী:জাতীয় সংগীত‎
কৰ্ণাটকৰ কমলা

কৰ্ণাটকৰ কোডাগুত উৎপন্ন কমলাৰ এটা প্ৰজাতি, যাক কুৰ্গ কমলা বা কুৰ্গ মেণ্ডেৰিন বুলিও কোৱা হয়। ২০০৬ চনত ইয়াক ভৌগোলিক সূচক মৰ্যাদা দিয়া হৈছিল।

বিৱৰণ

১৯৬০ চনত ২৪ হাজাৰ হেক্টৰ মাটিত কুৰ্গ কমলাৰ খেতি কৰা হৈছিল। শেহতীয়া বছৰবোৰত খেতিৰ ক্ষেত্ৰফল ২০০০ হেক্টৰতকৈও কম হৈছে। সেউজীয়া হালধীয়া ৰঙৰ, ইহঁতৰ ছাল টান আৰু মিঠা-টেঙা সোৱাদ থাকে, নাগপুৰ কমলাৰ দৰে নহয়, যিবোৰৰ ছাল ঢিলা আৰু মিঠা সোৱাদ বুলি জনা যায়। আন জাতৰ তুলনাত কুৰ্গ কমলাৰ বেছি সময় সতেজ থাকে বুলি কোৱা হয়। খেতি কৰা অঞ্চলত ভালদৰে পানী নিষ্কাশন কৰা মাটি আৰু প্ৰচণ্ড বৰষুণৰ পাহাৰীয়া ভূ-খণ্ডক এই জাতৰ অনন্য বৈশিষ্ট্যৰ কাৰণ হিচাপে গণ্য কৰা হয়।

ৰোগ আৰু নাগপুৰ কমলাৰ উত্থান আদিৰ বাবে শেহতীয়া বছৰবোৰত কুৰ্গ কমলাৰ খেতি হ্ৰাস পাইছে। প্ৰতিটো উদ্ভিদৰ উৎপাদন প্ৰায় ১০ কিলোগ্ৰামলৈ হ্ৰাস পাইছে যিটো এসময়ত ৫০ কিলোগ্ৰামতকৈ অধিক আছিল।

তথ্যসূত্ৰ

শ্ৰেণী:ফল
শ্ৰেণী:ভৌগোলিক স্বীকৃতি
অনুলা বুলাতসিংহলা

অনুলা বুলাতসিংহলা (ইংৰাজী: Anula Bulathsinhala; জন্ম: অনুলা মেণ্ডিছ; ২১ ছেপ্টেম্বৰ ১৯৪৭ – ১৬ অক্টোবৰ ২০২০) এগৰাকী শ্ৰীলংকান অভিনেত্ৰী আৰু গায়িকা আছিল। মঞ্চ নাটক, দূৰদৰ্শন আৰু শ্ৰীলংকান চলচ্চিত্ৰত তেওঁৰ অভিনয়ৰ বাবে তেওঁ জনপ্ৰিয় আছিল।

ব্যক্তিগত জীৱন

তেওঁ ১৯৭০ চনত জনপ্ৰিয় নাট্যকাৰ লুচিয়ান বুলাতসিংহলাৰ সৈতে বিবাহপাশত আবদ্ধ হয়।

কেৰিয়াৰ

দেউতাক এজন মঞ্চ অভিনেতা হোৱাৰ বাবে অনুলাই অতি সৰুৰে পৰা বহুতো মঞ্চ নাটক চাইছিল। এই সময়ছোৱাত তেওঁ দেউতাকৰ ওচৰত সংগীতৰ প্ৰশিক্ষণ লৈছিল। পিছলৈ তেওঁ স্কুলীয়া দিনতে কান্দিয়ান নৃত্যৰ ডিপ্লমা লাভ কৰে। তেওঁ ভাৰতলৈ গৈ লক্ষ্ণৌৰ ভাতখাণ্ডে সংগীত প্ৰতিষ্ঠানৰ পৰা উত্তৰ ভাৰতীয় ৰাগধাৰী সংগীতৰ ডিপ্লমা লাভ কৰে। শ্ৰীলংকালৈ উভতি অহাৰ পিছত তেওঁ শ্ৰীলংকা ব্ৰডকাষ্টিং কৰ্পোৰেচনত (SLBC) যোগদান কৰে আৰু এগৰাকী এ-গ্ৰেডৰ গায়িকা হৈ পৰে। ১৯৬০-ৰ দশকত তেওঁ বিশেষকৈ ৰেডিঅ' গায়িকা আৰু ৰেডিঅ' নাট্যকাৰ হিচাপে নাট্যজগতত প্ৰৱেশ কৰে। পিছলৈ তেওঁ প্ৰেমৰঞ্জিত তিলকৰত্নেৰ কোণ্টাৰেত অভিনয় কৰে, যিখন ৱেষ্ট চাইড ষ্টৰীৰ পৰা অভিযোজিত আছিল কিন্তু পটভূমি শ্ৰীলংকাৰ আছিল। তেওঁ সুবিনীতা ৱীৰাচিংঘে, সুনেত্ৰা সাৰচ্চন্দ্ৰ, নৱানন্দনা ৱিজয়সিংঘে, এলচন ডিভিথুৰুগামা আৰু তেওঁৰ স্বামী লুচিয়ানৰ সৈতে একেলগে অভিনয় কৰিছিল।

অৱশ্যে তেওঁৰ আটাইতকৈ উল্লেখযোগ্য মঞ্চ অভিনয় আছিল স্বামীয়ে নিৰ্মাণ কৰা ৰাথু হেট্টাকাৰী নাটকখনৰ জৰিয়তে। নাটকখনত তেওঁ জনপ্ৰিয় গীত "দী কিৰি দী কিৰি" গাইছিল, যিয়ে পিছলৈ শ্ৰীলংকাৰ মঞ্চত তেওঁৰ পৰিচয় গঢ়ি তুলিছিল। তেতিয়াৰে পৰা তেওঁ বহুতো নাটকত অভিনয় কৰিছিল: প্ৰেমৰঞ্জিত তিলকৰত্নেৰ কোন্থাৰায়া, শ্ৰী বিক্ৰমা, সমৰাকুনৰ চৰিত ডেকাক, লুচিয়ানৰ থাৰাভো ইগিলেথি, দয়ানন্দ গুণৱৰ্ধনাৰ মধুৰা জৱানিকা, হেনৰী জয়সেনাৰ কুৱেনি আৰু অধ্যাপক সাৰচ্চন্দ্ৰৰ মহাসৰা।

২০২০ চনৰ ১১ ছেপ্টেম্বৰত ৰাজ্যিক নাট্য বঁটাত তেওঁক নাট্য কীৰ্তি বঁটাৰে সন্মানিত কৰা হয়।

জনপ্ৰিয় সিংহলী গীতসমূহ

দীকিৰি দীকিৰি
থাট্টু কাৰান্না
বুন্দুন ৱাদিনা মে দাথিন ৱেদালা কিয়ান্নাম
নেইনাগে সুদুৱা

চলচ্চিত্ৰ অভিনয়

বাৱাথ্ৰা - ২০০৫
নিল দিয়া য়াহানা - ২০০৮
মহিন্দগামনায় - ২০১১
অচন্ধিমিত্তা - ২০১৮
গোল (২০১৮ চলচ্চিত্ৰ) - ২০১৮

মঞ্চ নাটক

থাৰাভো ইগিলেথি
ৰাথু হট্টাকাৰী
মধুৰা জৱানিকা
কুৱেনি
মহাসৰা
লেডাক নিথি লেডেক

তথ্যসূত্ৰ

বাহ্যিক সংযোগ

শ্ৰেণী:শ্ৰীলংকাৰ চলচ্চিত্ৰ অভিনেত্ৰী
ফ্ৰেড ৰামছ্‌ডেল

ফ্ৰেডেৰিক জে "ফ্ৰেড" ৰামছ্‌ডেল (, জন্ম:৪ ডিচেম্বৰ, ১৯৬০, আমহাৰ্ষ্ট, ইলিনয়) এজন আমেৰিকান ৰোগপ্ৰতিৰোধবিদ আৰু ছান ফ্ৰান্সিস্কোৰ পাৰ্কাৰ ইনষ্টিটিউট ফৰ কেন্সাৰ ইমিউন'থেৰাপিৰ গৱেষণা সঞ্চালক। ২০২৫ চনত পৰিধীয় সহিষ্ণুতা(peripheral tolerance)ৰ ক্ষেত্ৰত কৰা আৱিষ্কাৰৰ বাবে তেওঁ শ্বিমন ছাকাগুচি আৰু মেৰী ই ব্ৰুংকোৰ সৈতে যৌথভাৱে চিকিৎসা-বিজ্ঞান নোবেল বঁটা লাভ কৰে। বঁটাৰ এক তৃতীয়াংশ ধনৰাশি তেওঁ পুৰস্কাৰ হিচাপে লাভ কৰিব৷

শিক্ষা

ফ্ৰেড ৰামছ্‌ডেলে ১৯৮৩ চনত ছান ডিয়েগোৰ কেলিফৰ্ণিয়া বিশ্ববিদ্যালয়ৰ পৰা জীৱবিজ্ঞানত স্নাতক ডিগ্ৰী আৰু ১৯৮৭ চনত লছ এঞ্জেলছৰ কেলিফৰ্ণিয়া বিশ্ববিদ্যালয়ৰ পৰা ৰোগ প্ৰতিৰোধ বিজ্ঞানত পি এইচ ডি ডিগ্ৰী লাভ কৰে।
ফ্ৰেড ৰামছ্‌ডেলক শ্বিমন ছাকাগুচি আৰু মেৰী ই ব্ৰুংকভৰ সৈতে ২০২৫ চনৰ শৰীৰবিজ্ঞান আৰু চিকিৎসা বিজ্ঞানৰ নোবেল বঁটা প্ৰদান কৰা হয়। পৰিধীয় ৰোগ-প্ৰতিৰোধী সহিষ্ণুতা (peripheral immune tolerance)ৰ দিশত কৰা আৱিষ্কাৰৰ বাবে তেওঁলোকলৈ এই বঁটা আগবঢ়োৱা হয়৷

তথ্যসূত্ৰ

বাহ্যিক সংযোগ

Fred Ramsdell, Ph.D. at the Parker Institute for Cancer Immunotherapy (parkerici.org)

শ্ৰেণী:চিকিৎসা বিজ্ঞানৰ ন'বেল বঁটা বিজয়ী
শ্ৰেণী:জীৱবিজ্ঞানী
শ্ৰেণী:জীৱিত ব্যক্তি
শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:ন’বেল বঁটা বিজয়ী
মিজোৰাম (লোকসভা সমষ্টি)

মিজোৰাম লোকসভা সমষ্টি হৈছে উত্তৰ-পূব ভাৰতৰ মিজোৰাম ৰাজ্যৰ একমাত্ৰ লোকসভা সমষ্টি। এই সমষ্টিটো অনুসূচিত জনজাতিৰ প্ৰাৰ্থীৰ বাবে সংৰক্ষিত।

লোকসভাৰ সদস্যসকল

মিজোৰাম লোকসভা সমষ্টিৰ সাংসদসকলৰ নাম তলত উল্লেখ কৰা হ’ল:
বৰ্ষ লোকসভা সাংসদ দল
১৯৭১ পঞ্চম Sangliana মিজো ইউনিয়ন
১৯৭৭ ষষ্ঠ R. Rothuama নিৰ্দলীয়
১৯৮০ সপ্তম R. Rothuama নিৰ্দলীয়
১৯৮৯ অষ্টম Shri Lalduhoma ভাৰতীয় জাতীয় কংগ্ৰেছ
১৯৯১ নৱম C. Silvera ভাৰতীয় জাতীয় কংগ্ৰেছ
১৯৯৬ দশম C. Silvera ভাৰতীয় জাতীয় কংগ্ৰেছ
১৯৯৭ একাদশ C. Silvera ভাৰতীয় জাতীয় কংগ্ৰেছ
১৯৯৮ দ্বাদশ H. Lallungmuana নিৰ্দলীয়
১৯৯৯ ত্ৰয়োদশ Vanlalzawma নিৰ্দলীয়
২০০৪ চতুৰ্দশ Vanlalzawma মিজো নেচনেল ফ্ৰ'ণ্ট
২০০৯ পঞ্চদশ C. L. Ruala ভাৰতীয় জাতীয় কংগ্ৰেছ

লগতে চাওক

লোক সভাৰ সমষ্টিসমূহৰ তালিকা

তথ্য সংগ্ৰহ

শ্ৰেণী:মিজোৰাম
শ্ৰেণী:লোকসভা সমষ্টি
চাৰ্লছ বেবেজ

চাৰ্লছ বেবেজ (; জন্ম : ২৬ ডিচেম্বৰ, ১৭৯১ – মৃত্যু: ১৮ অক্টোবৰ, ১৮৭১) এজন ইংৰাজ গণিতজ্ঞ আৰু বিশ্লেষণাত্মক দাৰ্শনিক যিয়ে প্ৰগ্ৰেমেবল কম্পিউটাৰৰ ধাৰণাটোৰ উৎপত্তি কৰিছিল। আডা লাভলেছে তেওঁৰ বাবে কাম কৰিছিল।

উদ্ধৃতি

যদি আমি তথ্যবোৰ চাওঁ তেন্তে আমি দেখিম যে এই যুগৰ মহান উদ্ভাৱনবোৰ অন্ততঃ আমাৰ দেশত সদায় বিশ্ববিদ্যালয়ত উৎপাদিত নহয়।
অপৰ্যাপ্ত তথ্য ব্যৱহাৰৰ ফলত হোৱা ভুলবোৰ একেবাৰেই কোনো তথ্য ব্যৱহাৰ নকৰাৰ ভুলতকৈ বহু কম।
প্ৰতিটো জ্ঞান বৃদ্ধিৰ লগে লগে আৰু প্ৰতিটো নতুন যন্ত্ৰৰ উদ্ভাৱনৰ লগে লগে মানুহৰ শ্ৰম কমি যায়।
আৱিষ্কাৰৰ পথৰ প্ৰথম পদক্ষেপসমূহ আৰু প্ৰথম আনুমানিক পদক্ষেপসমূহ হ’ল সেইবোৰ যিয়ে মানৱ জাতিৰ বিদ্যমান জ্ঞানত সৰ্বাধিক যোগ দিয়ে।

উৎস

শ্ৰেণী:মৃত ব্যক্তি
শ্ৰেণী:গণিতজ্ঞ
শ্ৰেণী:ইংলেণ্ডৰ ব্যক্তি